**VIGTIG INFORMATION TIL KLUBBER**

**KONTINGENT SKAL KØBES VIA 4H.DK**

Det er vigtigt, at medlemskaber fremover sker via 4h.dk. De vigtigst årsager er:

**For at modtage tilskud**

Landsorganisationen 4H modtager driftstilskud fra Dansk Ungdoms Fællesråd (DUF). DUF kræver dokumentation for, at medlemskabet er betalt personligt - dvs. af medlemmet selv, dets forældre, værge eller stedforældre. Denne dokumentation er tilgængelig ved betaling via 4h.dk. Samme dokumentation har den lokale 4H klub i forhold til tilskud fra kommunen.

**Have de nødvendige oplysninger**

Ved køb på 4h.dk får Landsorganisationen 4H alle nødvendige oplysninger i forhold til afrapportering til DUF. Dvs. navn, adresse, kontaktoplysninger og alder. Denne dokumentation skal mange klubber også bruge i forhold til tilskud fra kommunen.

**Have betalingsdato, som danner grundlag for udløb af medlemskab**

Landsorganisationen 4H har pr. 1. januar 2023 indført rullende medlemskab. For at vide, hvornår medlemskab ophører, har administrationen brug for en betalingsdato. For at minde om fornyelse af medlemskab - og for at udmelde medlemmer, der ikke fornyer.

*OBS: i helt særlige tilfælde, hvor oprettelse via 4h.dk ikke er muligt, SKAL klubben kontakte den lokale 4H konsulent. Et skema skal herefter udfyldes og sendes til 4H sekretariatet. Skema fås ved henvendelse til* *medlem@4h.dk**.*

**DIVERSE INFORMATION**

**Kontingenttyper**

Alle klubber har mulighed for følgende kontingenttyper:

* **Almindeligt kontingent:** Prisen fastsættes af klubberne**\*** og er for alle som ønsker at deltage i klubbens aktiviteter.
* **Instruktørkontingent:** Pris 75 kr. Kan købes af alle frivillige i klubben – herunder også bestyrelsesmedlemmer.
* **Støttekontingent:** Pris 75 kr. Kan købes af alle for at støtte 4H klubben.

**\****Har din klub forskellige kontingentpriser, kan 4H’s medlemssystem håndtere dette. Kontakt din 4H konsulent.*

**Udbetaling af holdaktiviteter- og kontingentpenge fra Landsorganisationen 4H**

Penge for kontingent udbetales som et acontobeløb 4 x årligt med en endelig opgørelse efter årsafslutningen. Pengene for holdaktiviteter udbetales månedligt, halvårligt eller årlig.

**Opkrævning fra Landsorganisationen 4H**

Pr. 30. juni og 31. december opkræver Landsorganisationen 4H, betaling fra klubberne. Beløb 175 kr. pr. medlem. For instruktør- og støttekontingent 75 kr.